system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre 1868?
assistant

1868 (MDCCCLXVIII) a fost un an bisect al calendarului gregorian, care a început într-o zi de miercuri.

Evenimente

Ianuarie 
 10 ianuarie: Marea Britanie a oprit deportarea deținuților în Australia.
 28 ianuarie: Prima Cameră de Comerț care a început să funcționeze a fost Camera de Comerț din București

Aprilie 
  Este fondată „Societatea Filarmonică Română”, sub conducerea lui Eduard Wachmann.

Mai 
 15 mai: Pronunciamentul de la Blaj. S-a cerut autonomia Transilvaniei și repunerea în vigoare a legii prin care limba română a fost declarată limbă oficială în Marele Principat al Transilvaniei, alături de maghiară și germană.

Octombrie 
 1 octombrie: Chulalongkorn îi succede tatălui său Mongkut (Rama al IV-lea) pe tronul Siamului (Thailanda), sub numele de Rama al V-lea (va domni până în 1910). El a continuat eforturile tatălui său de a moderniza statul și reușește să păstreze independența țării cu concesii teritoriale grele. A reformat justiția, a creat căi ferate, poștă și telegraf și a abolit sclavia în 1905.

Decembrie 
 10 decembrie: La Londra, la intersecția Bridge Street cu Parliament Square, este montat primul semafor din lume: un felinar aflat în vârful unui stâlp metalic înalt de șapte metri, care, alimentat cu gaz, avea o lumină când verde când roșie. Primul semafor electric pentru reglementarea circulației pe străzi, a fost instalat în 1914, în Statele Unite, la Cleveland.
 22 decembrie: Este inaugurată calea ferată Arad–Alba Iulia, prima linie ferată din Transilvania, care leagă Alba Iulia de Budapesta.

Nedatate
 București: Casa Capșa deschide cofetărie și restaurant.
 Christopher L. Sholes a inventat prima mașină de scris și produsă de Remington Corp.
 Japonia: Noua capitală se mută la Tokio.

Arte, științe, literatură și filozofie 
 A avut loc, la Paris, premiera Poemei române compusă de George Enescu. Este prima sa apariție publică în calitate de compozitor (la vârsta de 16 ani).
 Édouard Manet pictează Portrait d'Emile Zola.
 Friedrich Nietzsche publică Homer und die klassische Philologie (Homer și filologia clasică).
 Fiodor Dostoievski publică Idiotul.

Nașteri 

 1 februarie: Ștefan Luchian, pictor român (d. 1916)
1 ianuarie: George Murnu, poet român (d. 1957)
1 ianuarie: Al. Brătescu-Voinești, prozator român (d. 1946)
 15 februarie: Constantin Rădulescu-Motru, filosof român, psiholog, pedagog, om politic, dramaturg, director de teatru (d. 1957) 
 22 martie: Robert Andrews Millikan, fizician american, laureat al Premiului Nobel (d. 1953)
 28 martie: Maxim Gorki, scriitor rus (d. 1936)
 6 mai: Țarul Nicolae al II-lea al Rusiei (d. 1918)
 14 mai: Vladimir Hertza, jurist și om politic român (d. 1924)
29 iunie: George Ellery Hale, astronom american (d. 1938)
 20 iulie: Miron Cristea (n. Elie Cristea), primul patriarh al Bisericii Ortodoxe Române (d. 1939)
 2 august: Constantin I, rege al Greciei (1913-1922, cu intermitențe), (d. 1923)
 18 septembrie: Jan Verkade, pictor flamand (d. 1946)
21 septembrie: Elena Văcărescu, scriitoare română stabilită în Franța (d. 1947)
 16 octombrie: Simion Mehedinți, academician, geograf și geopolitician român (d. 1962)
 15 noiembrie: Emil Racoviță, biolog român, membru al Academiei Române, fondatorul biospeologiei, explorator al Antarcticii (d. 1947)
 20 decembrie: Arturo Alessandri y Palma, președinte al statului Chile (1920-1924), de origine italiană (d. 1950)
 24 decembrie: Emanuel Lasker, matematician german de etnie evreiască (d. 1941) 
 27 decembrie: Edward Flatau, medic neurolog polonez (d. 1932)

Decese 

 11 februarie: Léon Foucault, 48 ani, fizician și astronom francez (n. 1819)
 24 august: Costache Negruzzi, 59 ani, om politic și scriitor român (n. 1808)
 17 octombrie: Laura Secord, 93 ani, eroină canadiană a Războiului din 1812 (n. 1775)
 13 noiembrie: Gioacchino Antonio Rossini, 76 ani, compozitor italian (n. 1792)

Vezi și 
 Listă de conducători de stat din 1868

Note

1868